**De simți suflul răcoros**

*Artangel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De simți suflul răcoros

izvorând din orice floare,

om iubit, ești norocos,

este o iluminare.

Iar dacă aceea răcoare

ce din floare izvorește

iese și din mădulare,

Dumnezeu te ocrotește.

Sfânt să fii ți-e datul sorții,

dar să știi să și trăiești,

labirintul vieții-morții

este calea să-nflorești.

Nu e greu să fii cinstit,

nici sărac nu e rușine,

ție așa ți s-a ivit,

dar fii om cum se cuvine.

Și a pământului suflare

de te așezi, vibrând o simți,

este o comunicare

cu magnetismul unor sfinți.

Și nu fi trist de viața-i grea,

ți s-a dat ca să o treci,

oricum vei fi călit de ea,

ești cu îngerii… pe veci.

Iar pacea din interior

de s-a arătat odată,

va sosi și în viitor

pentru omenirea toată.

Fericit trecând prin zile,

să trăiești iubind mereu,

Dumnezeu este iubire,

iubirea este Dumnezeu.